b'\n_START_ARTICLE_\nGina Bass\n_START_SECTION_\n2011 - 2015\n_START_PARAGRAPH_\nBass deltok p\xc3\xa5 100 meter under Ungdoms-VM i friidrett 2011 i Lille, men fikk 38. beste tid i fors\xc3\xb8ksheatet, og gikk ikke videre til semifinalene._NEWLINE_Under Panafrikanske leker 2015 deltok hun p\xc3\xa5 100 og 200 meter, og ble sl\xc3\xa5tt ut i semifinalen p\xc3\xa5 begge distansene, med hhv. 11,97 og 24,13 sekunder.\n_START_SECTION_\n2016\n_START_PARAGRAPH_\nBass fikk bronse p\xc3\xa5 200 meter under Afrikamesterskapet i friidrett 2016, bak Marie Jos\xc3\xa9e Ta Lou og Alyssa Conley, med ny gambisk rekord p\xc3\xa5 22,92 sekunder.  Hun deltok ogs\xc3\xa5 p\xc3\xa5 100 meter, men ble sl\xc3\xa5tt ut i semifinalen, med tiende beste tid._NEWLINE_Hun representerte Gambia under Sommer-OL 2016 i Rio de Janeiro, der hun ble utsl\xc3\xa5tt i fors\xc3\xb8ksheatet p\xc3\xa5 200 meter.\n_START_SECTION_\n2017\n_START_PARAGRAPH_\nUnder Islamic Solidarity Games 2017 i Baku vant hun 100 meter, med tiden 11,56, og hun fikk s\xc3\xb8lv p\xc3\xa5 200 meter, med tiden 23,15. _NEWLINE_Den 25. mai satte hun ny gambisk rekord p\xc3\xa5 100 meter under Meeting Grand Prix IAAF de Dakar, med 11,43, og 20. juni forbedret hun denne under Meeting de Cergy i Frankrike, der hun l\xc3\xb8p p\xc3\xa5 11,36._NEWLINE_Hun representerer Gambia under VM i friidrett 2017, der hun deltar p\xc3\xa5 200 meter.'